Miestne referendum

**Miestne referendum** je na Slovensku referendum vyhlásené na úrovni obce. V podmienkach obecnej samosprávy je kľúčovou formou priamej demokracie. Umožňuje všetkým obyvateľom obcí a miest zúčastňovať sa bezprostredne na rozhodovaní o verejných záležitostiach na základe priameho a konkrétneho prejavu vôle.

Samosprávu obce vykonávajú obyvatelia obce orgánmi obce, miestnym referendom, alebo zhromaždením obyvateľov obce. Vykonanie miestneho referenda upravuje Zákon č. 369/1990 Zb. o obecnom zriadení. Miestne referendum o dôležitých otázkach života a rozvoja obce organizuje obec pri výkone samosprávy (§ 4 ods. 3m zákona č. 369/1990 Z. z.). Výsledky miestneho referenda sú platné, ak sa na ňom zúčastnila aspoň polovica oprávnených voličov a ak bolo rozhodnutie prijaté nadpolovičnou väčšinou platných hlasov účastníkov miestneho referenda (§ 11a ods 8 zákona č. 369/1990 Z. z.). Obec vyhlási výsledky miestneho referenda do troch dní od doručenia zápisnice o výsledkoch hlasovania na úradnej tabuli obce a na webovom sídle obce(§ 11a ods. 8 zákona č. 369/1990 Z. z.). Právo voliť do orgánov samosprávy obce má obyvateľ obce, ktorý má trvalý pobyt v obci (§ 163 zákona č. 180/2014 Z. z.).

Referendum je založené na nenarušiteľnom prejave slobodnej vôle občanov rozhodovať sa medzi správnym a nesprávnym, konať sám za seba. Ak nekoná, rozhodujú za jeho iní. Súčet väčšiny hlasov rozhoduje za, či proti hlasovacej otázke. V prípade súhlasu jednoduchej väčšiny je vždy platné a uskutočnenie je záväzné pre zvolených zástupcov obce, kraja a štátu.

Nenarušiteľnú suverénnu moc občanov zaručuje Ústava SR, spoločenská zmluva medzi občanmi a štátnou mocou, článok 2 Ústavy: *„Štátna moc pochádza od občanov, ktorí ju vykonávajú prostredníctvom svojich volených zástupcov alebo priamo.“*

## Pravidlá pre miestne referendum na Slovensku
Miestne referendum a referendum na území vyššieho územného celku sú zakotvené v článku 67 Ústavy SR, ktorý hovorí: 
# Územná samospráva sa uskutočňuje 
## na zhromaždeniach obyvateľov obce, 
## miestnym referendom, 
## referendom na území vyššieho územného celku, 
## orgánmi obce alebo 
## orgánmi vyššieho územného celku. 

Spôsob vykonania miestneho referenda a referenda na území vyššieho územného celku upravuje Zákon č. 369/1990 Zb. o obecnom zriadení. 

Zákon č. 369/1990 Zb. o obecnom zriadení hovorí: 

* Miestne referendum je jedným zo spôsobov, ako obyvatelia obce vykonávajú samosprávu obce (§ 4 ods. 2b).
* Miestne referendum organizuje obec o dôležitých otázkach života a rozvoja obce (§ 4 ods. 3m). 
* Miestne referendum o najdôležitejších otázkach života a rozvoja obce vyhlasuje obecné zastupiteľstvo (§ 11 ods. 4f ).
Kedy musí obec vyhlásiť referendum (§ 11a)
# zlúčenie obcí, rozdelenie alebo zrušenie obce, ako aj zmenu názvu obce,
# odvolanie starostu, 
#* odvolať starostu obce možno len v referende. ( § 13a ods. 3 ): Obecné zastupiteľstvo 
#** a) vyhlási miestne referendum o odvolaní starostu, ak to petíciou požaduje aspoň 30 % oprávnených voličov,
#** b) môže vyhlásiť hlasovanie obyvateľov obce o odvolaní starostu, ak neprítomnosť alebo nespôsobilosť starostu na výkon funkcie trvá dlhšie ako šesť mesiacov.“
# petíciu skupiny obyvateľov obce aspoň 30 % oprávnených voličov,
##Petíciu podľa odseku overujú aspoň traja poslanci určení obecným zastupiteľstvom, ktorí nemôžu byť členmi petičného výboru, a starosta; starosta neoveruje petíciu podanú podľa § 13a ods. 3 písm. a).  Ak petícia spĺňa náležitosti ustanovené osobitným zákonom 85/1990 Zb. o petičnom práve, obecné zastupiteľstvo vyhlási miestne referendum tak, aby sa uskutočnilo do 90 dní od doručenia petície obci.
##Občania majú právo sami navrhnúť otázky, o ktorých sa má v miestnom referende hlasovať. Článok 27 Ústavy SR hovorí:
###Každý má právo sám alebo s inými obracať sa vo veciach verejného alebo iného spoločného záujmu na štátne orgány a orgány územnej samosprávy so žiadosťami, návrhmi a sťažnosťami.
###Petíciou nemožno vyzývať na porušovanie základných práv a slobôd.
###Petíciou nemožno zasahovať do nezávislosti súdu.
# zmenu označenia obce,
# ak tak ustanovuje osobitný zákon.

Zvláštne postavenie majú mesta Bratislava, Košice a ich mestské časti:

Zbierka zákonov Slovenskej republiky 401/1990 Zb. o meste Košíc:

Miestne referendum

§ 8 Referendum mesta

* (1) Mestské zastupiteľstvo vyhlási referendum mesta, ak ide o
** a) petíciu skupiny obyvateľov mesta v počte najmenej 20 % všetkých oprávnených voličov,
* (3) Výsledok referenda mesta nahrádza rozhodnutie mestského zastupiteľstva, ak sa ho zúčastnil aspoň taký počet oprávnených voličov, aký sa zúčastnil volieb do mestského zastupiteľstva bezprostredne predchádzajúcich vyhláseniu referenda mesta a ak bolo rozhodnutie prijaté nadpolovičnou väčšinou platných hlasov účastníkov referenda mesta. 
* (4) Nemožno vyhlásiť referendum mesta o rozpočte mesta.

§ 8a Referendum mestskej časti

* (1) Miestne zastupiteľstvo vyhlási referendum mestskej časti, ak ide o 
** a) petíciu skupiny obyvateľov mestskej časti v počte najmenej 20 % všetkých oprávnených voličov v mestskej časti alebo aspoň 2 500 zo všetkých oprávnených voličov v mestskej časti,
** b) odvolanie starostu,
* (4) Výsledok referenda mestskej časti nahrádza rozhodnutie miestneho zastupiteľstva, ak sa ho zúčastnil aspoň taký počet oprávnených voličov, aký sa zúčastnil volieb do príslušného miestneho zastupiteľstva bezprostredne predchádzajúcich vyhláseniu referenda mestskej časti a ak bolo rozhodnutie prijaté nadpolovičnou väčšinou platných hlasov účastníkov referenda mestskej časti.
* (5) Nemožno vyhlásiť referendum mestskej časti o rozpočte mestskej časti.

377 ZÁKON Slovenskej národnej rady z 13. septembra 1990 o hlavnom meste Slovenskej republiky Bratislave 

§ 8 Miestne referendum Bratislavy

* (1) Mestské zastupiteľstvo vyhlási miestne referendum Bratislavy, ak ide 
** b) o petíciu skupiny obyvateľov Bratislavy v počte 20 % všetkých oprávnených voličov,
* (2) Mestské zastupiteľstvo môže vyhlásiť miestne referendum Bratislavy o ďalších dôležitých veciach celomestskej povahy, ak s tým súhlasí aspoň tretina miestnych zastupiteľstiev, alebo ak to umožňuje štatút. 
* (3) Výsledok miestneho referenda Bratislavy nahrádza rozhodnutie mestského zastupiteľstva, ak sa ho zúčastnil taký počet oprávnených voličov, aký sa zúčastnil volieb do mestského zastupiteľstva bezprostredne predchádzajúcich vyhláseniu referenda. 
* (4) Nemožno vyhlásiť miestne referendum mesta o rozpočte. 

§ 9 Miestne referendum mestskej časti 

* (1) Miestne zastupiteľstvo vyhlási miestne referendum mestskej časti, ak ide
**  c) o petíciu skupiny obyvateľov v mestskej časti v počte 20 % všetkých oprávnených voličov v mestskej časti alebo aspoň 5000 zo všetkých oprávnených voličov v mestskej časti, 
* (3) Výsledok miestneho referenda mestskej časti nahrádza rozhodnutie miestneho zastupiteľstva, ak sa ho zúčastnil taký počet oprávnených voličov, aký sa zúčastnil volieb do príslušného miestneho zastupiteľstva bezprostredne predchádzajúcich vyhláseniu referenda.
* (4) Nemožno vyhlásiť miestne referendum mestskej časti o rozpočte.

## Prehľad miestnych referend na Slovensku
Štatistický úrad nevedie záznamy a štatistiky vykonaných miestnych referend, nakoľko mu to neukladá zákon. Prehľad vykonaných miestnych referend zaznamenaných v celkovom počet 143 v médiách a na stránkach obcí za obdobie 1993 až 2025:
* Podľa platnosti, ak sa na ňom zúčastnila aspoň polovica oprávnených voličov:
** Platné: 41 referend (29%)
** Neplatné: 100 referend (70%)
** Zmarené: 1 referendum (1%)
Podľa iniciatívy:
* Občianska: 115 (81%)
** platné: 30 (26%)
** neplatné: 85 (74%)
* Zastupiteľská: 27 (19%)
** platné: 6 (19%)
** neplatné: 20 (74%)
** zmarené: 1 (4%)
* Nezistená iniciatíva: 8
žiadny|náhľad|543x543bod|Graf Miestne referenda 1993-2025

## Zoznam
Výsledky miestneho referenda sú platné, ak sa na ňom zúčastnila aspoň polovica oprávnených voličov (stĺpec *Účasť*) a ak bolo rozhodnutie prijaté nadpolovičnou väčšinou platných hlasov účastníkov miestneho referenda (stĺpec *Áno z odovzdaných*) (§11a ods. 8 zákona č. 369/1990 Z. z.).

## Referencie

## Literatúra
* 
* Dušan Sloboda, Ondrej Dostál, Ivan Kuhn ''Zhromaždenia obyvateľov obce a miestne referendá'' /štúdia/, Konzervatívny inštitút M. R. Štefánika 

## Externé odkazy
* Ako odvolať starostu v referende 
* Medzinárodná vedecká konferencia: Ako zefektívniť priamu účasť obyvateľov na miestnej samospráve v podmienkach inteligentných miest a obcí
* Zbornik z konferencie Ako zefektivnit priamu ucast obyvatelov na miestnej samosprave v podmienkach inteligentnych miest a obci

Kategória:Komunálna politika na Slovensku
Kategória:Referendá na Slovensku
Kategória:Referendá
Kategória:Priama demokracia
Kategória:Politológia